ڪراچي ميٽروپوليٽن ڪارپوريشن بلڊنگ

ڪراچي ميٽروپوليٽن ڪارپوريشن بلڊنگ (KMC Buiding) هڪ نوآبادياتي دور جي عمارت آهي جيڪا ڪراچي جي وچ ۾ ايم اي جناح روڊ (بندر روڊ) تي واقع آهي. تعمير 1927ع ۾ شروع ٿي، 1930ع ۾ مڪمل ٿي ۽ ان کان پوءِ 1932ع ۾ ان عمارت جو افتتاح ڪيو ويو. هيءَ ڪراچي جي تعميراتي لحاظ کان اهم عمارتن مان هڪ سمجهي وڃي ٿي.

 تاريخ 
نئين ميونسپل آفيس جو بنياد پهريون ڀيرو سال 1895ع ۾ رکيو ويو. نئين عمارت جو گرائونڊ ڪم سال 1915ع ۾ مڪمل ڪيو ويو ، پر سال 1927ع تائين تعمير جو باقي ڪم شروع نه ٿيو . تعمير سال 1930ع ۾ مڪمل ٿي ۽ ان عمارت جو افتتاح سال 1932ع، ڪراچي ميونسپل بلڊنگ جي طور تي ڪيو ويو. عمارت جي ڪل لاڳت 17 لک 75 هزار رپيا هئي. 

عمارت جي سلور جوبلي گھڙي، ھڪڙو گھڙيءَ جو ٽاور جيڪو مورش طرز جي گنبد سان آھي، 1935ع ۾ ڪنگ جارج پنجم جي علائقي جي دوري جي ياد ۾ شامل ڪيو ويو. 

جنوري 2007ع ۾ عمارت جي 75 هين سالگره ملهائي وئي. عمارت هڪ وڏي بحالي واري منصوبي جي ذريعي گذريو جنهن ۾ ڪلاڪ ٽاور جي مرمت شامل هئي. 31 آگسٽ 2021ع تي ڪراچي جي ايڊمنسٽريٽر، عمارت تي برطانوي دور جي تاريخي سلور جوبلي ڪلاڪ کي ٺيڪ ڪرڻ جا حڪم جاري ڪيا. 

فن تعمير
بلدياتي ڪم
تاريخي ۽ مشهور ڪراچي ميٽروپوليٽن ڪارپوريشن بلڊنگ ۾ ميئر ۽ ڊپٽي ميئر جي آفيسن سان گڏوگڏ سٽي ڪائونسل (جنهن ۾ 304 ميمبر آهن، جن ۾ سڀ يونين ڪميٽي جا چيئرمين آهن) آهن. ڪراچي جي ميونسپل گورنمينٽ جي ميمبرن جي وڌندڙ تعداد ۽ جاءِ جي کوٽ سبب سٽي ڪائونسل 3 آڪٽوبر 2016ع تي سٽي ڪائونسل جي نئين بلڊنگ لاءِ ٺهراءُ پاس ڪيو ته جيئن گهربل ميمبرن کي ويهاري سگهجي. 
گيلري

مشهور ثقافت ۾

حوالا

زمرو:ڪراچي جي ثقافت
زمرو:ڪراچي جا تاريخي ماڳ
زمرو:ڪراچي ۾ عمارتون ۽ ساختون
زمرو:سنڌ جي تاريخ